Държавен вестник, бр. 71, 2018 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  71
2. Парламентарният комитет за сътрудни­
чество се състои от членове на Европейския 
парламент, от една страна, и от членове на 
парламента на Ирак, от друга страна.
3. Парламентарният комитет за сътрудни­
чество бива информиран относно препоръките 
на Съвета за сътрудничество.
4. Парламентарният комитет за сътрудни­
чество може да отправя препоръки до Съвета 
за сътрудничество.
Член 114
Оборудване
За да се улесни сътрудничеството в рамките 
на настоящото споразумение, двете страни се 
съгласяват да осигуряват необходимото оборуд­
ване на надлежно оправомощени експерти и 
длъжностни лица, участващи в изпълнението 
на сътрудничеството, за целите на изпълнение 
на техните функции, в съответствие с вътреш­
ните правила и разпоредби на двете страни.
Член 115
Териториално приложение
Настоящото споразумение се прилага, 
от една страна, на териториите, на които се 
прилагат Договорът за Европейския съюз и 
Договорът за функционирането на Европей­
ския съюз, и съгласно условията, предвидени 
в тези Договори, и, от друга страна, на тери­
торията на Ирак.
Член 116
Влизане в сила и подновяване
1. Настоящото споразумение влиза в сила 
на първия ден от месеца след датата на по­
лучаване от депозитаря на последната ноти­
фикация на страните за приключването на 
необходимите за тази цел процедури.
2. Настоящото споразумение се сключва за 
срок от десет години. Действието се подновява 
автоматично на годишна основа, освен ако една 
от страните не го денонсира най-малко шест 
месеца преди датата на изтичане на неговия 
срок на действие. Прекратяването влиза в сила 
шест месеца след получаването на нотифика­
цията от другата страна. Прекратяването не 
засяга текущи проекти, започнати съгласно 
настоящото споразумение преди получаване 
на нотификацията.
Член 117
Временно прилагане
1. Независимо от член 116 Съюзът и Ирак 
се съгласяват да прилагат член 2 и дялове 
II, III и V от настоящото споразумение от 
първия ден на третия месец след датата, на 
която Съюзът и Ирак са се нотифицирали за 
приключването на необходимите за тази цел 
процедури. Нотификациите се изпращат на 
генералния секретар на Съвета на Европей­
ския съюз, който е депозитар на настоящото 
споразумение.
2. Когато в съответствие с параграф 1 
страните прилагат разпоредба от настоящото 
споразумение преди влизането му в сила, всяко 
позоваване в такава разпоредба на датата на 
влизане в сила на настоящото споразумение, 
се разбира като позоваване на датата, от ко­
ято страните се договарят да прилагат тази 
разпоредба в съответствие с параграф 1.
Член 118
Недискриминация
В областите, обхванати от настоящото 
споразумение, и без да се засягат специалните 
разпоредби, съдържащи се в него:
а) разпоредбите, прилагани от Ирак по от­
ношение на Съюза, не пораждат каквато 
и да е дискриминация между държавите-
членки, техните граждани или техните 
дружества или предприятия;
б) разпоредбите, прилагани от Съюза по 
отношение на Ирак, не пораждат каквато 
и да е дискриминация между иракските 
граждани или неговите дружества или 
предприятия.
Член 119
Клауза за развитие
1. Страните могат по взаимно съгласие 
да изменят, преразгледат и разширят дейст­
вието на настоящото споразумение с оглед 
повишаването на равнището на сътрудни­
чество, включително чрез допълването му 
посредством споразумения или протоколи за 
конкретни сектори или дейности.
2. Във връзка с прилагането на настоящо­
то споразумение всяка от страните може да 
прави предложения за разширяване обхвата 
на сътрудничеството, като взема предвид на­
трупания опит при неговото прилагане. Всяко 
разширяване на обхвата на сътрудничеството 
по настоящото споразумение се решава в 
Съвета за сътрудничество.
Член 120
Други споразумения
1. Без да се засягат съответните разпоредби 
на Договора за Европейския съюз и Договора 
за функционирането на Европейския съюз, 
настоящото споразумение или предприетите 
действия в съответствие с него по никакъв 
начин не засягат правомощията на държавите-
членки да предприемат действия за двустран­
но сътрудничество с Ирак или да сключат, 
когато е целесъобразно, нови споразумения 
за сътрудничество с Ирак.
2. Настоящото споразумение не засяга при­
лагането или изпълнението на ангажименти, 
поети от съответните страни към трети страни.